Diari Oficial de la Generalitat Valenciana


Sumari del DOGV 2616, del 31-10-1995 (1995/836586)

ORDRE de 16 d'octubre de 1995, de la Conselleria d'Agricultura i Medi Ambient, per la qual es modifica la de 21 de juliol de 1986, de la Conselleria d'Agricultura i Pesca, per la qual es va aprovar el Reglament de la Denominació d'Origen Alacant i el Consell Regulador
----------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1995/10/16/(1)/dof/vci/html**

### Dades del document

Número de DOGV
:   2616

Data del DOGV
:   31-10-1995

Secció del DOGV
:   DISPOSICIONS GENERALS

Número del document
:   1995/836586


Data del document
:   16-10-1995

Organisme emissor
:   Conselleria d'Agricultura i Medi Ambient

Tipus de document
:   Ordre

Anàlisi jurídica

ORDRE de 16 d'octubre de 1995, de la Conselleria d'Agricultura i Medi Ambient, per la qual es modifica la de 21 de juliol de 1986, de la Conselleria d'Agricultura i Pesca, per la qual es va aprovar el Reglament de la Denominació d'Origen Alacant i el Consell Regulador.   
L'ordre que mitjançant aquesta es modifica, publicada en el Diari Oficial de la Generalitat Valenciana número 418, de 20 d'agost de 1986, ha experimentat dues variacions degudes fonamentalment a la integració d'Espanya en l'aleshores Comunitat Econòmica Europea i a la mateixa evolució del sector vitivinícola.  
L'última d'aquestes variacions es va produir per l'Ordre de 10 de desembre de 1990, de la Conselleria d'Agricultura i Pesca, publicada en el Diari Oficial de la Generalitat Valenciana 1.470, de 25 de gener de 1991, i ratificada per l'Ordre d'11 de març de 1991, del Ministeri d'Agricultura, Pesca i Alimentació, publicada en el Butlletí Oficial de l'Estat número 63, de 14 de març de 1991.  
La nova modificació que es proposa, a petició del Consell Regulador acordada en la reunió del 13 de juliol d'enguany, té per objecte la inclusió de noves varietats de vinya que cal protegir (blanques: Airén i Chardonnay; negres: Cabernet Sauvignon, Merlot i Pinot Noir), atés el seu bon comportament vitivinícola, comprovat i certificat fefaentment, i a l'efecte de complementar les ja protegides, a fi d'adequar la producció a les actuals exigències de la demanda. Així mateix, les varietats propostes estan autoritzades per a la Comunitat Valenciana pel Reglament (CEE) 3.255/1994, de la Comissió, de 19 de desembre de 1994.  
Pel que s'ha exposat, vist l'Estatut d'Autonomia de la Comunitat Valenciana, el Reial Decret 4.107/1982, de 29 de desembre, i fent ús de les facultats que tinc atribuïdes,  
ORDENE  
Article únic  
L'article cinqué, apartat primer, de l'Ordre de 21 de juliol de 1986, de la Conselleria d'Agricultura i Pesca, pel qual s'aprova el Reglament de la Denominació d'Origen Alacant i el Consell Regulador, modificada i ampliada per la de 10 de desembre de 1990, queda redactat com segueix:  
«Article cinqué. 1». L'elaboració dels vins protegits es realitzarà exclusivament amb raïm de les varietats següents:  
Blanques: Merseguera, Moscatell Romà, Macabeu, Planta Fina, Airén i Chardonnay.  
Negres: Monastrell, Garnatxa Tinta, Bobal, Garnatxa Tintorera, Tempranillo, Cabernet Sauvignon, Merlot i Pinot Noir.  
DISPOSICIó ADDICIONAL  
Aquesta ordre es notificarà al Ministeri d'Agricultura, Pesca i Alimentació perquè en prenga coneixement i la ratifique posteriorment.  
DISPOSICIó FINAL  
Aquesta ordre vigeix des de l'endemà de la publicació en el Diari Oficial de la Generalitat Valenciana.  
València, 16 d'octubre de 1995  
La consellera d'Agricultura i Medi Ambient,  
MARIA àNGELS RAMóN-LLIN I MARTíNEZ


Còpia Permalink ELI